IRPC บวก 4% ลุ้นวิ่งเป้า 4.70 บ. ผบห.ส่งซิกผลงานปี 64 โตดีกว่าปี 63
IRPC บวก 4% ลุ้นวิ่งเป้า 4.70 บ. รับผบห.ส่งซิกผลงานปี 64 โตดีกว่าปี 63 ล่าสุดอยู่ที่ 4.10 บาท บวก 0.16 บาท หรือ 4.06% มูลค่าซื้อขาย 1.07 พันล้านบาท
IRPC บวก 4% ลุ้นวิ่งเป้า 4.70 บ. รับผบห.ส่งซิกผลงานปี 64 โตดีกว่าปี 63 ล่าสุดอยู่ที่ 4.10 บาท บวก 0.16 บาท หรือ 4.06% มูลค่าซื้อขาย 1.07 พันล้านบาท
21 พ.ค. 2564

ผู้สื่อข่าวรายงานว่า ราคาหุ้น บริษัท ไออาร์พีซี จำกัด (มหาชน) หรือ IRPC ล่าสุด ณ เวลา 11.57 น. อยู่ที่ 4.10 บาท บวก 0.16 บาท หรือ 4.06% สูงสุดที่ 4.12 บาท ต่ำสุดที่ 3.98 บาท ด้วยมูลค่าซื้อขาย 1.07 พันล้านบาท

ทั้งนี้ บล.เมย์แบงก์ กิมเอ็ง (ประเทศไทย) ระบุในบทวิเคราะห์ (14 พ.ค.) ว่า IRPC รายงานผลการดำเนินงานไตรมาส 1/64 ที่ 5.5 พันล้านบาท (เพิ่มขึ้น 247% เมื่อเทยบจากไตรมาสก่อน และพลิกกลับมาเป็นบวกจากกำไรจากสต็อก 5 พันล้านบาท (9.83 เหรียญสหรัฐ / บาร์เรล) ซึ่งเป็นไตรมาสที่สูงเป็นประวัติการณ์ ผลประกอบการสูงกว่าตลาดและ MKE ประมาณการ 64% / 18%
นอกจากนี้ IRPC ยังมี GIM หลักที่เติบโตแข็งแกร่งที่ 13.68 เหรียญสหรัฐ /บาร์เรล (เพิ่มขึ้น 24% เมื่อเทียบจากไตรมาสก่อน และ 100% เมื่อเทียบจากปีก่อน) ซึ่งสูงกว่าประมาณการของบล.เมย์แบงก์ฯ ที่ 13 เหรียญสหรัฐ / บาร์เรล ทั้งนี้ GIM ได้ผ่านจุดต่ำสุดในไตรมาส 4/63 และดีขึ้นเมื่อเทียบจากไตรมาสก่อน ทำให้ IRPC เป็นบริษัทที่ทำกำไรได้
โดยค่าการกลั่น Market GRM ไตรมาส 1/64 เพิ่มขึ้น 1.72 เหรียญสหรัฐ/บาร์เรลเป็น 5.2 เหรียญสหรัฐ/บาร์เรล Olefin GIM เพิ่มขึ้น 0.17 เหรียญสหรัฐ / บาร์เรลเป็น 3.75 เหรียญสหรัฐ / บาร์เรล อะโรเมติกส์เพิ่มขึ้น 0.55 เหรียญสหรัฐ / บาร์เรลเป็น 3.29 เหรียญสหรัฐ/บาร์เรล การใช้กำลังผลิตโรงกลั่น / โอเลฟินลดลงเมื่อเทียบจากไตรมาสก่อนที่ 86% / 90% เทียบกับ 92% / 97% เนื่องจากการหยุดซ่อมบำรุง ในขณะที่ Aromatic ทรงตัวที่ 102% ค่าใช้จ่ายในการดำเนินงานลดลง 21% เมื่อเทียบจากไตรมาสก่อน จากค่าใช้จ่ายเพียงครั้งเดียวสำหรับโครงการเกษียณอายุก่อนกำหนดในไตรมาส 4/63 (โครงการ Noah) IRPC บันทึกกำไรที่ยังไม่เกิดขึ้นจริงจากการป้องกันความเสี่ยงน้ำมันจำนวน 548 ล้านบาทและขาดทุนจากอัตราแลกเปลี่ยนที่ 182 ล้านบาท
ดังนั้นคำแนะนำ “ซื้อ” และเพิ่มราคาเป้าหมายเป็น 4.70 บาท (P/B ปี 2564 ที่ 1.25 เท่า) เพิ่มคาดการณ์กำไรต่อหุ้นปี 2564 ขึ้น 73% สะท้อนสเปรดเคมีที่สูงขึ้น GIM ที่เพิ่มขึ้นทุก ๆ 1 เหรียญสหรัฐ/บาร์เรล จะเพิ่มกำไรประมาณ 2 พันล้านบาท IRPC จะได้รับประโยชน์อย่างต่อเนื่องจากวัฏจักร แนวโน้มภาคเคมียังคงเป็นบวก ทว่าโมเมนตัมการเติบโตของกำไรจะชะลอตัวจากสเปรดเคมี (55-60% ของ EBITDA) จะลดลง
ด้าน น.ส.กัญญามาส ฤทธิเดช ผู้จัดการฝ่ายการเงินและนักลงทุนสัมพันธ์ IRPC เปิดเผยว่า บริษัทมั่นใจผลการดำเนินงานปีนี้จะเติบโตกว่าปีก่อน เนื่องจากคาดว่ากำไรขั้นต้นจากการผลิตตามราคาตลาด (Market GIM) ปีนี้จะอยู่ที่ระดับ 12-13 เหรียญสหรัฐ/บาร์เรล จากปีก่อนอยู่ที่ 8.78 เหรียญสหัฐ/บาร์เรล ซึ่งไตรมาสแรกได้ปรับตัวขึ้นมาแล้วที่ 13.68 เหรียญสหรัฐ/บาร์เรล เป็นผลมาจากส่วนต่างราคาผลิตภัณฑ์ปิโตรเคมีและปิโตรเลียมที่เพิ่มสูงขึ้น ตามความต้องการใช้ผลิตภัณฑ์หลังสถานการณ์โควิด-19 ของหลายประเทศเริ่มคลี่คลาย โดยไตรมาส 2/64 คาดว่า Market GIM ก็น่าจะอยู่ในระดับใกล้เคียงกับไตรมาสแรก
ประกอบกับ บริษัทคาดว่าอัตราการใช้กำลังการผลิตปีนี้จะเพิ่มสูงขึ้น จากปีก่อนอยู่ที่ 89% หลังไตรมาส 1/64 มีกำลังการผลิตอยู่ที่ 86% แล้ว แม้มีการปิดซ่อมบำรุงโรงกลั่นบางแห่ง และไตรมาส 3/64 ก็มีแผนปิดซ่อมบำรุงโรงกลั่นอีก 2 แห่ง ราวแห่งละ 13 วัน โดยคาดว่าปริมาณการกลั่นรวมปีนี้จะเพิ่มเป็น 190,000-200,000 บาร์เรล/วัน จากปี 63 อยู่ที่ 192,000 บาร์เรล/วัน
ส่วนทิศทางราคาน้ำมันดิบปีนี้คาดเคลื่อนไหวอยู่ในกรอบ 60-65 เหรียญสหรัฐ/บาร์เรล สูงขึ้นจากคาดการณ์เดิมที่ 50 เหรียญสหรัฐ/บาร์เรล โดยได้รับแรงหนุนจากความต้องการใช้ที่เพิ่มสูงขึ้นตามภาวะเศรษฐกิจโลกเริ่มฟื้นตัว และการลดกำลังการผลิตน้ำมันของกลุ่มโอเปกพลัส